"โจ๊กเปิดหม้อ ปากเกร็ด" โจ๊กแนวใหม่ มีเครื่องให้เลือกหลากหลาย เปิดรองรับคนนอนดึก !!

ได้ยินชื่อมานานกับร้านโจ๊กเปิกหม้อที่เป็นกระแสสำหรับนักชิมพอสมควร วันนี้ขับผ่านแถวปากเกร็ด แล้วเห็นว่ามีร้านโจ๊กมาเปิดใหม่เป็นร้านโจ๊กเปิดหม้อ สาขาปากเกร็ดนั่นเอง การเดินทางมาร้านเมื่อผ่านแยกปากเกร็ด มุ่งหน้าตรงสู่ท่าน้ำ ให้หาที่วกกลับอันแรกที่เจอ เมื่อวกกลับแล้วให้มองทางซ้ายเมื่อเลยคอนโดลุมพินี ให้รีบชิดขวา แล้วเลี้ยวเข้าไปจอดในที่จอด ตัวร้านจะอยู่ในนั้น บรรยากาศร้านเป็นร้านธรรมดาไม่ตกแต่งอะไรเป็นพิเศษ ทางร้านมีที่นั่งรองรับลูกค้าได้เยอะพอควร รายการอาหารของทางร้านเป็นโจ๊กแบบต่างๆ ซึ่งมีเครื่องเคียงต่างๆให้เลือกเป็น topping มากมาย สำหรับวันนี้ลองสั่ง โจ๊กหมู-หมู เพิ่มไข่เยี่ยวม้า ทางร้านเสิร์ฟมาในหม้อดินเผาซุ่งเป็นเอกลักษณ์ของทางร้าน ตัวโจ๊กค่อนข้างไม่เนียน แต่ก็ให้รสสัมผัสดีไปอีกแบบ ส่วนเครื่องก็ใส่หมูมาครบๆ ทั้งตัว ไส้ บะช่อ รสชาติโดยรวม ใช้ได้ แต่ไม่ถึงกับประทับใจอะไรมากมาย

โดยรวม ร้านนี้เป็นร้านโจ๊กสาขาที่เปิดสาขากระจายอยู่ทั่วไปหลายสาขา การบริการและความสะอาดของทางร้านธรรมดา ราคาเหมาะสม รสชาติค่อนข้างธรรมดา เพื่อนๆ ผ่านมาลองมาทานกันนะครับ !!